|  |
| --- |
| **Искам да създам армия от интелигентни марули ще да ги засадя в дворовете на**  **нищо неподозиращите, хорица. В късните часове на нощта, верните ми**  **служители ще напуснат пръстта и ще отвлекат своите стопани, отнасяйки ги в**  **дълбините на земята.** |

|  |
| --- |
| **Как смятате да създадете марулите?** |
| За създаването на изкуствен интелект се изискват много познания. Ако смятате да ги създадете сам познанията ви в тази сфера трябва да са много добри, изисква доста време да се разработи и тества. Ако възнамерявате да използвате чужда помощ трябва да знаете, че тези услуги не са никак евтини. Имайки предвид вашата зла персона можем да принудим програмистите да работят за вас на безценица, но те също са подли същества и е възможно да програмират марулите така че те да се обърнат срещу вас. |

|  |
| --- |
| **Сам ли ще засадите марулите?** |
| Идеята ви е добра и доста мащабна, но ако работите сам ще ви бъде много трудно да обиколите всички къщи по света. Ако решите да наемете хора имайте предвид,че хората, които се занимават с такъв вид хамалски труд не са от най-умните и може да не свършат добре работата. Шансовете ви ще бъдат по-добри ако наемете по-напреднали земеделци, но трябва да бъдете и финансово подготвени, за да им платите. |

|  |
| --- |
| **Как и кога ще се осъществи самото садене?** |
| Възможно е да изчакате стопаните на къщата да заспят и през нощта да вкарате хората (или да влезете сам) и да засадите марулите. Това обаче е трудно. Първо може да събудите хората и те да създадат проблеми, второ тъмната част на денонощието не е най-удобното и подходящо време за садене. Предлагам ви за кратко да влезете в ролята на търговец на марули, който предлага високо качество, и безплатно засаждане на марулите. По този начин засаждането ще мине без проблеми в удобно за вас време. |

|  |
| --- |
| **Каква точно ще бъде марулята, която ще създадете?** |
| Предлагам ви марулята като характеристики да бъде хем физически здрава, хем да притежава някакви допълнителни скрити козове, защото колкото и да е здрава една маруля, възможно е да се намери физически по-здрав човек, който да и се опълчи. Може да заредите марулите с приспивателен газ, който ще приспива жертвата. Така няма да има съпротивление. |

|  |
| --- |
| **Какъв брой марули ще садите?** |
| Броят на марулите в един двор трябва да бъде голям, за да може всички жители на съответната къща да бъдат изнесени едновременно. Така нещата ще се случат много по-бързо и шансът за провал е по-малък. От друга страна средствата, които ще вложите се покачват. |